**ΔΗΜΟΤΙΚΟ ΣΧΟΛΕΙΟ ΤΕΡΣΕΦΑΝΟΥ**

**Ο ΔΕΚΑΛΟΓΟΣ ΤΟΥ/ΤΗΣ ΜΑΘΗΤΗ/ΤΡΙΑΣ ΠΟΥ ΑΦΟΡΑ ΣΤΗΝ ΕΞ ΑΠΟΣΤΑΣΕΩΣ ΕΚΠΑΙΔΕΥΣΗ**

1. **Ελέγχουμε τη σύνδεση της συσκευής μας στο διαδίκτυο.**
2. **Φροντίζουμε ώστε η συσκευή μας να είναι φορτισμένη.**
3. **Την ώρα που γίνεται το μάθημα, στον χώρο μας πρέπει να υπάρχει ησυχία και να μην γίνονται παρεμβάσεις από οποιονδήποτε.**
4. **Μπροστά μας έχουμε ό,τι χρειαζόμαστε για το μάθημα της μέρας (κασετίνα, βιβλία, τετράδια, σημειωματάριο). Το βιβλίο μας να είναι ανοικτό στις σελίδες που πρέπει, πριν αρχίσει το μάθημα.**
5. **Ετοιμαζόμαστε και μπαίνουμε στην ομάδα μας τουλάχιστον πέντε λεπτά πριν την καθορισμένη ώρα. Προσοχή να μπαίνουμε στη σωστή ομάδα ανάλογα με το μάθημα που θα έχουμε.**
6. **Απενεργοποιούμε το μικρόφωνό μας. Όποιος/α θέλει να ρωτήσει κάτι θα το κάνει την ώρα που θα καθορίσει ο δάσκαλος ή η δασκάλα. Για να πάρει τον λόγο ένα παιδί, θα ενεργοποιήσει το μικρόφωνό του και θα πει το όνομά του/της. Όταν μιλήσει και ολοκληρώσει, θα ξανακλείσει το μικρόφωνό του/της. Δεν πατούμε πλήκτρα χωρίς λόγο!**
7. **Την ώρα του μαθήματος παραμένουμε μπροστά από τη συσκευή μας. Θα υπάρχει προκαθορισμένος χρόνος για διάλειμμα. Σηκωνόμαστε για να ξεκουραστούμε μόνο, το διάλειμμα. Μετά το διάλειμμά μας, επιστρέφουμε έγκαιρα πίσω για να συνεχίσουμε. Δε χρειάζεται να βγούμε και να ξαναμπούμε στο πρόγραμμα, *εκτός αν θα συνεχίσουμε το μάθημα με άλλον δάσκαλο ή δασκάλα.***
8. **Η ώρα του μαθήματος θα είναι ώρα παράδοσης και επίλυσης αποριών. Επιβάλλεται λοιπόν κάποια πράγματα να μελετούνται πριν το μάθημα, για να μπορούμε στο μικρό χρονικό διάστημα που έχουμε να προχωρούμε *(για παράδειγμα στα Ελληνικά, θα διαβάζετε από πριν το κείμενο ή τη γραμματική, για να μπορούμε να το συζητούμε και να το επεξηγούμε).***
9. **Η κατ’ οίκον εργασία θα δίνεται μέσω του προγράμματος TEAMS και είναι υποχρεωτική. Όσον αφορά στην παράδοση των εργασιών προς τον δάσκαλο/τη δασκάλα θα συνεχιστεί η χρήση του VIBER.**
10. **Πρέπει να παρακολουθείτε τα μαθήματα σας καθημερινά. Οι δάσκαλοι σας, θα στέλνουν εργασίες σε αυτούς, που για τεχνικούς λόγους δεν μπορούν να παρακολουθήσουν το online μάθημα.**
11. **Θα τηρείται αρχείο με παρουσίες. Χρειάζεται επιμέλεια και σοβαρότητα!**

**Καλή επιτυχία!!!**